Ariq
Ariq(ayiriq soʻzidan) — Sugʻorish shoxobchalarining Turkistonda ishlatiladigan mahalliy nomi. Qadimdan har bir Ariq sugʻoriladigan voha, kesib oʻtadigan maydon, shahar, qishloqlar yoki uni ochgan kishi nomi bilan atalgan. Katta Ariq anhor deyiladi. Eski kanallarning baʼzilari hozir ham Ariq deb nomlanadi. Masalan, Toshkentda Zahariq, Kaykovus arigʻi, Xorazmda Yangiariq.